*A black background with white text

Description automatically generated*

# A: MACHNAMH

|  |
| --- |
| **Abhainn thruaillithe** |
|  |
| Meánleibhéal 2 (B2) |

Beidh tú ag féachaint ar ball ar mhír faoi abhainn thruaillithe i gContae an Chláir. Bí ag obair leis an duine in aice leat agus pléigí na ceisteanna le chéile.

1. Féach ar an íomhá thíos ón mír nuachta. Cad a phléifear sa mhír, dar leat?

A river with a bridge and fish on the ground

AI-generated content may be incorrect.

1. Cén fáth a mbeadh baint ag Iascach Intíre Éireann leis an scéal? Féach [anseo](https://www.fisheriesireland.ie/what-we-do) le tuilleadh eolais a fháil faoi Iascach Intíre Éireann, más gá.
2. Cad í an áit sa dúlra is ansa leat in Éirinn? Cén fáth?
3. An mbíonn a lán cuairteoirí san áit sin?
4. An bhfuil an áit sin truaillithe? Cén fáth?
5. An bhfuil uiscí na hÉireann truaillithe, dar leat?

# B: FOCLÓIR

1. Beidh na focail thíos le cloisteáil sa mhír ar ball. An féidir leat na leaganacha Gaeilge a aimsiú anois sula bhféachfaidh tú ar an mír? Bain úsáid as [www.focloir.ie](http://www.focloir.ie/) chun cuidiú leat, más gá.

|  |  |
| --- | --- |
| 1. *nursery (for fish)* |  |
| 1. *discharged* |  |
| 1. *the waterway* |  |
| 1. *the habitat* |  |
| 1. *(to do) an evaluation* |  |
| 1. *electronic equipment* |  |
| 1. *(is) set free* |  |
| 1. *comeback, bounce* |  |
| 1. *to replenish, recover* |  |
| 1. *crossbreeding* |  |

1. Féach ar an mír den chéad uair agus aimsigh na focail thuas inti. An raibh na focail chéanna agat féin? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Seo cuid de na héisc dhúchasacha atá againn in aibhneacha na hÉireann. An féidir leat ainmneacha na n-iasc a mheaitseáil leis na pictiúir chuí? Scríobh an uimhir cheart in aice le gach iasc.

|  |  |  |  |  |
| --- | --- | --- | --- | --- |
| 1. breac | 1. bradán | 1. liús | 1. péirse | 1. eascann |

A white background with black and white clouds

Description automatically generatedA snake in the water

AI-generated content may be incorrect.A fish swimming in the water

AI-generated content may be incorrect. A fish swimming in the water

AI-generated content may be incorrect. A fish swimming in the water

AI-generated content may be incorrect. A fish swimming under water

AI-generated content may be incorrect.

1. Ciallaíonn ‘breac’ *trout*, ach tá brí eile leis an bhfocal sin. Cad é? Féach ar [www.teanglann.ie](http://www.teanglann.ie) más gá. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# C: TUISCINT

Bí ag obair leis an duine in aice leat. Freagraígí na ceisteanna thíos le chéile:

|  |
| --- |
| 1. Cén fáth a bhfuil Abhainn Bhaile Mhic Cráibhín tábhachtach d’éisc óga? |
|  |
| 1. Cad a tharla don abhainn sa bhliain 2023? |
|  |
| 1. Cén sprioc a chuir an pobal áitiúil rompu? |
|  |
| 1. Conas a dhéantar anailís ar an stoc éisc? |
|  |
| 1. Cad a dhéantar leis na héisc tar éis na hanailíse? |
|  |
| 1. Cad a léirigh torthaí na hanailíse? |
|  |
| 1. An bhfuil Jane Gilleran dóchasach faoin méid atá i ndán don abhainn? |
|  |
| 1. An féidir abhainn thruaillithe a athshlánú? |
|  |
| 1. An bhfuil líon na mbradán fiáin ag méadú? |
|  |
| 1. Cén fáth ar luadh na bradáin feirme sa mhír? |
|  |

# A fish swimming under water AI-generated content may be incorrect.

# D: FEASACHT TEANGA

## 1: Cruinneas gramadaí (an tuiseal ginideach tar éis na réamhfhocal comhshuite)

Má thagann ainmfhocal amháin tar éis réamhfhocal comhshuite, cuirtear sa tuiseal ginideach é. Ach má thagann ainmfhocal éiginnte (gan an t-alt) móide aidiacht (nó ainmfhocal i gcáil aidiachta) tar éis réamhfhocal comhshuite, ní dhéantar athrú an ghinidigh ar an ainmfhocal nó ar an aidiacht a théann leis. Féach:

ar feadh na míosa ar feadh mí iomlán

le linn an chruinnithe le linn cruinniú fada

# Bain amach na lúibíní sna samplaí thíos agus cuir an fhoirm cheart den ainmfhocal agus den aidiacht (nó ainmfhocal i gcáil aidiachta) sna bearnaí.

|  |  |
| --- | --- |
| 1. i ndiaidh (an sos) \_\_\_\_\_\_\_\_\_\_\_\_\_\_ 2. faoi stiúir (bainistíocht mhaith) \_\_\_\_\_\_\_\_\_\_\_ 3. tar éis (an tubaiste) \_\_\_\_\_\_\_\_\_\_\_\_\_\_ 4. tar éis (eachtra thromchúiseach) \_\_\_\_\_\_\_\_\_\_\_ 5. de bharr (fadhbanna airgid) \_\_\_\_\_\_\_\_\_\_\_\_\_\_ | 1. i measc (bradáin fhiáine) \_\_\_\_\_\_\_\_\_\_\_\_\_\_ 2. i gcomhair (gloine fíona) \_\_\_\_\_\_\_\_\_\_\_\_\_\_ 3. le haghaidh (an bricfeasta) \_\_\_\_\_\_\_\_\_\_\_\_\_\_ 4. os cionn (an doras) \_\_\_\_\_\_\_\_\_\_\_\_\_\_ 5. i lár (an tsráid) \_\_\_\_\_\_\_\_\_\_\_\_\_\_ |

## 2: Cruinneas gramadaí (an saorbhriathar)

Líon na bearnaí sna habairtí seo ón mír leis an saorbhriathar cuí.

1. (Maraigh) \_\_\_\_\_\_\_\_\_\_\_\_\_\_ os cionn dhá mhíle breac.
2. (Déan) \_\_\_\_\_\_\_\_\_\_\_\_\_\_ é seo le trealamh leictreonach a chur isteach san uisce.
3. Nuair a bhíonn an anailís déanta, (scaoil) \_\_\_\_\_\_\_\_\_\_\_\_\_\_ saor an t-iasc.
4. (Léirigh) \_\_\_\_\_\_\_\_\_\_\_\_\_\_ go bhfuil an-teacht aniar déanta ag na héisc.
5. Léiríonn an méid a (bain) \_\_\_\_\_\_\_\_\_\_\_\_\_\_ amach gur féidir abhainn a athshlánú.

## 3: Saibhreas teanga (Canúint na Mumhan)

Tá canúint na Mumhan ag Tomás Ó Mainnín. Liostaigh cuid de thréithe na canúna sin a bhí le cloisteáil sa mhír.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# E: CUMARSÁID

**1: Caint**

Bí ag obair leis an duine in aice leat agus tugaigí faoi na tascanna seo:

1. Féachaigí ar na cineálacha truaillithe a léirítear sna pictiúir thíos:

* Roghnaígí dhá cheann acu.
* Déanaigí bhur machnamh ar na ceisteanna seo:

Cad is cúis leis na cineálacha truaillithe a roghnaigh sibh?

Cad iad na fadhbanna a bhaineann leo?

Cén réiteach a bheadh agatsa orthu?

1. Labhair leis an duine in aice leat ansin agus mínígí bhur gcuid roghanna dá chéile.
2. Pléigí na ceisteanna seo le chéile freisin:

An bhfuil truailliú le feiceáil i do cheantar féin?

An bhfuil iarrachtaí á ndéanamh sa phobal dul i ngleic leis?

A seagulls and a turtle on a beach

AI-generated content may be incorrect.**A city with cars and smoke stacks

AI-generated content may be incorrect.**

**Truailliú aeir**:

astaíochtaí carbóin

feithiclí & tionscail

**Truailliú plaisteach**:

ainmhithe & éisc mhara

éiceachóras muirí

A nuclear power plant with smoke coming out of it

AI-generated content may be incorrect.A river with garbage and pipes

AI-generated content may be incorrect.

**Truailliú uisce**:

camras

dramhaíl thionsclaíoch

**Truailliú radaighníomhach**:

Stáisiún núicléach

dramhaíl núicléach

## 2: Scríobh

Scríobh ríomhphost gearr chuig do chomhairleoir contae, ag gearán faoi cheann amháin de na fadhbanna a pléadh faoi Caint thuas.

|  |
| --- |
|  |
|  |
|  |
|  |
|  |
|  |
|  |
|  |
|  |

# AN SCRIPT

**Tomás Ó Mainnín**

Is í seo Abhainn Bhaile Mhic Cráibhín, in iarthar Chontae an Chláir, agus abhainn atá ana-thábhachtach[[1]](#footnote-2) mar iasclann do bhric óga. Ach in 2023, tar éis suas le 2.5 ciliméadar den abhainn a bheith truaillithe, tar éis ábhar a bheith sceite ó ionad de chuid Uisce Éireann go háitiúil, maraíodh os cionn dhá mhíle breac anseo – ina measc, bradáin fhiáine agus eascanna[[2]](#footnote-3).

Chuir an pobal anseo – faoi stiúir chlár uiscí na n-údarás áitiúil – rompu mar sprioc, an t-uiscebhealach agus an ghnáthóg anseo a fheabhsú tar éis na tubaiste.

Bliain go leith ar aghaidh ó thosaigh an obair sin, do dhein[[3]](#footnote-4) foireann de chuid Iascach Intíre Éireann measúnú ar an abhainn, féachaint an raibh aon chuid den stoc éisc tagtha thar n-ais[[4]](#footnote-5). Déantar é seo le trealamh leictreonach a chur tríd an uisce. Nuair a thagann sé gar d’aon iasc, cuireann sé stad leo ar feadh cúpla soicind. Tugann sé sin deis don bhfoireann[[5]](#footnote-6) an speiceas a aithint agus a chlárú.

Nuair a bhíonn an anailís sin déanta, scaoiltear saor an breac arís, thar n-ais san abhainn. Léirigh na torthaí anseo go raibh ana-theacht[[6]](#footnote-7) aniar déanta maidir leis an abhainn a athshlánú tar éis na heachtra truaillithe.

**Jane Gilleran, Oifigeach, Iascach Intíre Éireann**

*It bodes well for the recovery of the river in the next few years.*

**Tomás Ó Mainnín**

Léiríonn an méid a baineadh amach san abhainn seo gur féidir abhainn a athshlánú tar éis eachtra thromchúiseach thruaillithe. Dea-scéala do na stocanna[[7]](#footnote-8) éisc, go háirithe an bradán fiáin – iasc a bhfuil a n-uimhreacha tite go mór sa tír seo le blianta anuas. Ach anois, tá baol eile aitheanta chomh maith agus sin é an baol ó thras-síolrú ó bhradáin feirme in aibhneacha na tíre seo.

# NÓTAÍ & FREAGRAÍ

### A: MACHNAMH

Cleachtadh gearr cainte é seo chun tús a chur le rang bríomhar ina mbeidh na foghlaimeoirí ag féachaint ar mhír nuachta, ag déanamh cleachtaí cluastuisceana agus ag comhrá faoi thopaic a bhaineann leis an mír ansin. Tabhair tamall do na foghlaimeoirí na ceisteanna a phlé ina mbeirteanna ar dtús sula bpléifidh tusa na ceisteanna leis an rang iomlán.

### B: FOCLÓIR

1. Freagraí:

|  |  |
| --- | --- |
| *nursery (for fish)* | *iasclann* |
| *discharged* | *sceite* |
| *the waterway* | *an t-uiscebhealach* |
| *the habitat* | *an ghnáthóg* |
| *(to do) an evaluation* | *measúnú a dhéanamh* |
| *electronic equipment* | *trealamh leictreonach* |
| *(is) set free* | *scaoiltear saor* |
| *comeback, bounce* | *teacht aniar* |
| *to replenish, recover* | *a athshlánú* |
| *crossbreeding* | *tras-síolrú* |

1. Déan plé ar na focail a bhí acu féin. B’fhéidir go raibh leagan eile acu de na focail.
2. Féach:

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| A fish swimming under water  AI-generated content may be incorrect. | A fish swimming in the water  AI-generated content may be incorrect. | A fish swimming in the water  AI-generated content may be incorrect. | A fish swimming in the water  AI-generated content may be incorrect. | A snake in the water  AI-generated content may be incorrect. |

1. Ciallaíonn ‘breac’ ‘iasc’ freisin.

### C: TUISCINT

Féach ar an script.

### D: FEASACHT TEANGA

**1: Cruinneas gramadaí (an tuiseal ginideach tar éis na réamhfhocal comhshuite)**

Freagraí:

|  |  |
| --- | --- |
| 1. i ndiaidh **an tsosa** 2. faoi stiúir **bainistíocht mhaith** 3. tar éis **na tubaiste** 4. tar éis **eachtra thromchúiseach** 5. de bharr **fadhbanna airgid** | 1. i measc **bradáin fhiáine** 2. i gcomhair **gloine fíona** 3. le haghaidh **an bhricfeasta** 4. os cionn **an dorais** 5. i lár **na sráide** |

**2: Cruinneas gramadaí (an saorbhriathar)**

Freagraí:

1. **Maraíodh** os cionn dhá mhíle breac.
2. **Déantar** é seo le trealamh leictreonach a chur isteach san uisce.
3. Nuair a bhíonn an anailís déanta, **scaoiltear** saor an t-iasc.
4. **Léirítear** go bhfuil an-teacht aniar déanta ag na héisc.
5. Léiríonn an méid a **baineadh** amach gur féidir abhainn a athshlánú.

**3: Saibhreas teanga (Canúint na Mumhan)**

Féach:

1. ‘ana-thábhachtach’ agus ‘ana-theacht aniar’ (‘an-tábhachtach’ agus ‘an-teacht’ aniar sa Chaighdeán Oifigiúil)
2. ‘do dhein’ (‘rinne’ sa Chaighdeán Oifigiúil)
3. ‘eascúin’ (‘eascanna’ sa Chaighdeán Oifigiúil)
4. ‘don bhfoireann’ (‘don fhoireann’ sa Chaighdeán Oifigiúil)
5. ‘thar n-ais’ (‘ar ais’ sa Chaighdeán Oifigiúil**)**

### E. CUMARSÁID

## 1: Caint

Tabhair deis do na beirteanna na pictiúir a chur i gcomparáid le chéile agus plé a dhéanamh ar chúrsaí comhshaoil.

## 2: Scríobh

Iarr orthu ríomhphost gearr a scríobh chuig a gcomhairleoirí contae áitiúla chun gearán a dhéanamh faoi cheann amháin de na fadhbanna truaillithe.



1. ‘an-tábhachtach’ a scríobhtar as Chaighdeán Oifigiúil [↑](#footnote-ref-2)
2. eascúin = leagan canúnach de ‘eascanna’ [↑](#footnote-ref-3)
3. do dhein = leagan canúnach de ‘rinne’ [↑](#footnote-ref-4)
4. thar n-ais = leagan canúnach de ‘ar ais’ [↑](#footnote-ref-5)
5. Canúint na Mumhan atá ag an gcainteoir seo; mar sin, cloítear le nósanna na canúna sin maidir le réamhfhocail agus an t-alt, mar shampla, urú seachas séimhiú i ndiaidh ‘den’ agus ‘don’, agus urú ar ainmfhocail dar tús ‘d’ agus ‘t’. [↑](#footnote-ref-6)
6. ‘an-teacht’ a scríobhtar as Chaighdeán Oifigiúil [↑](#footnote-ref-7)
7. stocanna = leagan canúnach de ‘stoic’ [↑](#footnote-ref-8)